
卷之五
疆域志 河渠 泉源 湖窪附
河渠
濰縣之水，以濰爲巨，其次則汶、虞、白狼、大于、瀰、桂，再次則瀑沙、福康、寒浞、小于、白楊。此外小水尙十餘，今述其著者，小水附焉，詳其經行本境及源委，其在鄰邑則擇要者載焉。
濰水有二源，均出莒縣西北，東南流合爲一水，又東北至北杏，一水南來注之，東北過諸城縣西，又北過安邱景芝鎭東，又北過高密縣西，又北過岞山西，又北穿膠濟鐵路過黃旗埠東，又東北入濰境過夾河套莊東，汶水自西南來注之，又北過昌邑王莊東，又東北過于區莊東，又東北過港涘莊東，又東北過昌邑縣東，又北至下營入于海。（《莒州志》《山東自治區域圖》）
按，濰，《殷書前編[footnoteRef:1]》作[image: 1533281464(1)]。《譎觚十事[footnoteRef:2]》云：按，古人省文，‘濰’字或作‘維’，或作‘淮’，總一字也。《漢書》：‘或作淮者’，從水，從鳥隹之隹，篆作[image: 1534232335(1)]，卽‘濰’字省其中‘系’耳。今呼爲淮，則竟爲‘江淮’之淮，從水，從佳人之佳，篆作[image: https://img.guoxuedashi.net/ziyanbian/702.gif]，於隸則差之毫釐，於篆則失之千里矣。至於《齊乘》云《漢書·地理志》“濰”或作“淮”，故俗亦名淮河。諸城、安邱兩志皆有俗傳，箕屋山舊多產櫰，水從櫰根出，故呼爲淮河。以音之同，其說誤。《左氏·昭公·十二年傳》中行穆子曰：“有酒如淮，有肉如坻。”淮與坻同韻，淮亦濰字。《通鑑·梁武帝紀》：“濰又省作惟”。若《莒州志》謂：“淮、沂其乂[footnoteRef:3]之淮，卽此水”，則非矣。《杞紀》所云：“箕屋山，今在莒州西北九十里者。”卽指瓦屋山而言，與《水經注》所指尙不合。所云九十里者，卽《莒州自治圖》所指之南源爲析泉水，北源方爲濰之正源，至於北杏入濰之水，乃《元和志》誤爲濰源，更爲大謬。諸城去濰縣二百里水，在縣北三里，又北四十里經巴山西（“巴山”卽《水經注》“碑產山”）又北入高密，境過韓王壩（卽韓信破龍且處），又北過漢高密城西，又北過景芝鎭東（鎭去濰治百三十里），又北過鄭康成墓西（《水經注》云“墓在水西”，或水道有遷徙歟），又北經杞城東（杞，古國也，漢爲淳于縣治），又北過黃旗埠東（相傳明末淸兵入塞，黃旗曾屯於此），又北入濰境，去縣治東六十五里（地在黃旗埠東，水東爲昌邑地，再北經夾河套莊，東汶水由西南來會之，地係淤積而成，多沙土，楋木夾岸形猶半島，地處三縣之交，爲邑設防要地），又北過小沼及穆村東（小沼人多闢沼畜魚，因以爲名。明季淸兵入塞，穆村杜氏糾合族姓以禦外敵，衆寡異勢，一時殉國者凡數百人，時論多之再），北經王莊東（昌邑地，水東陸山，唐天寶六載敕改霍侯山，卽漢霍光所封博陸[footnoteRef:4]。見《齊乘》及《昌邑志》），又東北過李家莊、王家莊子南，又北過東南堤于區、東店東（于區，《鄕土志》作邘渠，明初屬昌邑，見《梁氏先塋記》，爲通平度孔道），又西北過東港涘東入昌邑界，約行縣之東境三十餘里。 [1:  《殷虛書契前編》，清羅振玉編。]  [2:  《譎觚十事》，清顧炎武著。]  [3: 淮、沂其乂，出自《尚書•禹貢》，沂，沂水。乂，治理。]  [4:  《漢書。霍光傳》載，漢武帝封霍光為博陸侯，封地在北海、河東兩郡。博陸山，現在昌邑市飲馬鎮。] 

濰水源流考
劉以貴
濰隸萊郡，自洪武九年始，縣以濰名，是濰乃縣之主水也。漢桑欽《水經》後，魏酈道元注，爲天下水而作。於濰水也猶詳志，濰縣而反略，於濰水不詳其源流，可乎？今據《水經》及注與經、史、子、集，凡有涉於濰水者，總萃爲一篇。辨其所知而闕其所不知，以俟傅雅君子討論。
《水經》云：“濰水出琅邪箕縣”。酈注云：“琅邪，山名也，越王勾踐之故國也。勾踐幷吳，欲霸中國，徙都琅邪。秦始皇二十六年，滅齊以爲郡，城卽秦王[footnoteRef:5]之所築也。遂登琅邪大樂之山，作層臺於其上，謂[footnoteRef:6]琅邪臺。臺在城東南十里，孤立特顯，出於衆山。上下周二十里餘，傍濱巨海。秦王樂之，因留三月，乃徙黔首二萬[footnoteRef:7]戶於琅邪山下，復[footnoteRef:8]十二年。所作臺基三層，層高三丈，上級平敞，方二百餘步，高五里[footnoteRef:9]。刊石立碑，紀秦功德。臺上有神淵，淵主[footnoteRef:10]靈焉，人汚之則竭，齊潔[footnoteRef:11]則通。神廟在齊八祠中。漢武帝亦嘗登之，漢高帝呂后七年以爲王國，文帝三年更名爲郡[footnoteRef:12]。濰水導源濰山，許愼、呂忱云：‘濰水出箕屋山’。《淮南子》曰：‘濰水出覆舟山’，蓋廣異名也。東北逕箕縣故城西，又西，析泉水注之，水出析泉縣北松山，東南流[footnoteRef:13]析泉縣東，又東南逕仲固山，東北流入於濰。《地理志》曰：‘至箕縣北入濰者也’。濰水又東北逕諸縣故城西。《春秋·文公十二年》：‘季孫行父城諸及鄆[footnoteRef:14]。’《傳》曰：‘城其下邑也。’[footnoteRef:15]濰水又東北，涓水注之，水出馬耳山，山高百丈，上有二石並舉，望齊馬耳，故世取名焉。東去常山三十里，涓水發於其陰，北逕婁鄕城東。《春秋·昭公五年》‘《經》書：夏，莒牟夷以牟婁防、茲來奔[footnoteRef:16]’者也。又分諸縣之東爲海曲縣，故俗人謂[footnoteRef:17]東諸城。涓水又北注於濰水。” [5:  《欽定四庫全書薈要•水經注》此處為“秦皇”。]  [6:  《欽定四庫全書薈要•水經注》此處為“謂之”。]  [7:  《欽定四庫全書薈要•水經注》此處為“三萬”。]  [8:  複，免除徭役、賦稅。]  [9:  《欽定四庫全書薈要•水經注》此處為“廣五里”。]  [10:  根據《欽定四庫全書薈要•水經注》更正為“淵至”。]  [11:  《欽定四庫全書薈要•水經注》此處為“齋潔”，齋潔，猶齋戒。晉張華 《博物志》卷六：“筮必沐浴齋潔燒香。”]  [12:  根據《欽定四庫全書薈要•水經注》，此處缺一句“王莽改曰填夷矣”。]  [13:  根據《欽定四庫全書薈要•水經注》，此處为“流逕”。]  [14:  《春秋•文公十二年》“季孫行父帥師城諸及鄆”。]  [15:  根據《欽定四庫全書薈要•水經注》此處缺一句“王莽更名諸並矣”。]  [16:  牟婁、茲，地名，在今山東諸城市。防，地名，在今山東安丘市。]  [17:  根據《欽定四庫全書薈要•水經注》，此處缺“此城為”三字。] 

今考《一統志》，濰水出靑州府莒州西北九十里箕屋山之東，北達密州[footnoteRef:18]。密州，今諸城，古蹟琅邪郡城在諸城。《孟子》“放於琅邪[footnoteRef:19]”，卽其地。《書·禹貢》：“濰淄其道”。《左傳·襄公十八年》晉師“東侵及濰”是也。箕縣或以箕屋山得名。《漢·地理志》：“濰水出箕縣東北維山”。謂箕縣在密州莒縣，今按莒州卽莒縣地。《淮南子》：“濰出覆舟“，載《地形訓》篇。曰濰山，曰箕屋，曰覆舟，蓋一山而三名。 [18:  明代《一統志》：“箕屋山，在莒州西北九十裡，濰水出此。”又“濰水，源出箕屋山東，北達密州，漢韓信與楚龍且戰，夾濰水陳即此。”]  [19:  語出《孟子•梁惠王下》。] 

《經》云：“東北過東武城縣西。”注云：“縣因岡爲城，城周三十里。漢高帝六年，封郭蒙爲侯國。[footnoteRef:20]又北，左合扶淇之水，水出西南長山[footnoteRef:21]，東北流注濰[footnoteRef:22]。按《經·脈誌》：‘濰自箕縣北逕東武縣西北流，合扶淇之水’。晏謨、伏琛云：‘東武城西北二里濰水者，卽扶淇之水也。濰水又北，右合盧水，卽久台水也。’《地理志》曰：‘水出琅邪橫縣故山[footnoteRef:23]，山在東武縣故城東南，世謂之盧山也。西北流逕昌縣故城西，東北流齊地。’《記》曰：‘東武城東南有盧水，水側有勝火木，方俗音曰檉子，其木經野火燒死，炭不滅，卽東方朔云不灰之木者也。其水又東北流，逕東武縣故城東，而西北入濰。’《地理志》曰：‘久台水出[footnoteRef:24]東南，逕東武[footnoteRef:25]入濰者也，《尙書》所謂‘濰淄其道’矣。’” [20:  《欽定四庫全書薈要•水經注》此處有一句“王莽更名之曰祥善矣”。]  [21:  《欽定四庫全書薈要•水經注》此處為“常山”。]  [22:  《欽定四庫全書薈要•水經注》，此處有一句“晏伏並以濰水為扶淇之水，以扶淇之水為濰水，非也。”]  [23:  《欽定四庫全書薈要•水經注》，此處有一句“王莽之令丘也。”]  [24:  《欽定四庫全書薈要•水經注》此處無“出”字。]  [25:  《欽定四庫全書薈要•水經注》此處為“至東武”。] 

今考東武城古蹟在諸城。《水經注》繫“濰淄其道”之文於此者，以濰水自箕屋山流至諸城，注以析泉水、涓水、扶淇水、盧水四水並入，而濰流漸大，故也。超然臺在諸城北城上，蘇子瞻自錢塘移守膠西，因舊臺新之，作《超然臺記》，內云：“北俯濰水，慨然太息，思淮陰之功而弔其不終。”
《經》云：“又北過平昌縣東”。注云：“濰水又北逕石泉縣故城西。[footnoteRef:26]《地理風俗記》曰：‘平昌縣東南四十里有石泉亭，故縣也。濰水又北逕平昌縣故城東，荆水注之，水出縣南荆山阜，東北流逕平昌縣故城東。漢文帝封齊悼惠王肥子永[footnoteRef:27]爲侯國。城之東南角有臺，臺下有井，與荆水通，物墮於井則取之荆水，昔常有龍出入其中，故世亦謂之龍臺城也。荆水又東北流注於濰[footnoteRef:28]水。又北，浯水注之，水出浯山，世謂之巨平山也。’《地理志》曰：‘靈門縣有高原山與浯一山[footnoteRef:29]，浯水所出，東北入濰。今是山，西接浯山。’許愼《說文》言‘水出靈門’，世謂之浯汶矣。其水東北逕姑幕縣故城東，縣有五色土，王者封建諸侯，隨方受之。故薄姑氏之國也。闞駰曰：‘周成王時，薄姑與四國作亂，周公滅之，以封太公，是以《地理志》曰：‘或言薄姑也’。[footnoteRef:30]應劭曰：‘《左傳》曰‘薄姑氏國，太公封焉’。’薛瓚《漢書注》云：‘[第3页]博昌有薄姑城。未知孰是。’浯水又東北逕平昌縣故城北。古堨此水以溢漑田，南注荆水。浯水又東北流而注於濰水也。今考薄姑城古蹟，《廣輿記謂》在博興姑幕城，《古蹟廣輿記》謂在莒州。 [26:  《欽定四庫全書薈要•水經注》，此處有一句“王莽之養信也”。]  [27:  《欽定四庫全書薈要•水經注》為“肥子卬”。]  [28:   《欽定四庫全書薈要•水經注》，此處有兩個“濰”字。]  [29:  《欽定四庫全書薈要•水經注》此處為“有高柘山、壺山”，]  [30:  《欽定四庫全書薈要•水經注》此處有一句“王莽曰季睦矣”。] 

《經》云：“又北過高密縣西”。注曰：“應劭曰‘縣有密水，故有高密之名也。’然今世所謂百尺水者，蓋密水也。水有二源，西源出奕山，亦曰鄣日山。[footnoteRef:31]晏謨曰：‘山狀鄣日，是有此名。’伏琛曰：‘山上鄣日，故名鄣日山也。’其水東北流，東源出五弩山，西北流，同瀉一壑，俗謂之百尺水。古人堨以漑田數十頃，北流[footnoteRef:32]高密縣西，下注濰水，自下以兼通稱焉。亂流歷縣西碑產山西。又東北，水有故堰，舊鑿石豎柱斷濰水，廣六十許步，掘東岸，激通長渠。東北逕高密[footnoteRef:33]故城南。明帝永平中，封鄧震爲侯國。縣南十里，蓄以爲塘，方二十餘里，古所謂高密之南都也。漑田一頃許，陂水散流，下注夷安澤。濰水自堰北逕高密縣故城西。漢文帝十六年，別爲膠西國。宣帝本始元年，更爲高密國[footnoteRef:34]。濰水又北。昔韓信與楚將龍且夾濰水而陣於此。信夜令爲萬餘囊，盛沙以遏濰水，引軍擊且，僞退。且追北，信决水，水大至，且軍半不得渡，遂斬龍且於是水。水西有厲阜，阜上有漢司農卿鄭康成冡，石碑猶存。又北逕昌安縣故城東，漢明帝永平中，封鄧襲爲侯國也。《郡國志》曰：‘漢安帝延光元年復也’。”今考《廣輿記》，記韓信與龍且夾濰水而陣，一云在諸城安邱界，一云在高密界。 [31:  《欽定四庫全書薈要•水經注》此處有一句“山勢高峻，隔絕陽曦”。]  [32:  《欽定四庫全書薈要•水經注》，此處有一“逕”字。]  [33:  《欽定四庫全書薈要•水經注》，此處有一“縣”字。]  [34:  《欽定四庫全書薈要•水經注》，此處有一“縣”字，另此處有一句“王莽之章牟也”。] 

《史記·淮陰侯列傳》：“韓信襲齊歷下軍，遂至臨菑。齊王田廣以酈生賣己，乃烹之。而走高密，使使之楚請救。韓信已定臨菑，遂東追廣至高密西。楚亦使龍且將，號稱二十萬救齊。齊王廣、龍且幷軍，與信戰，夾濰水陣。韓信乃夜令人爲萬餘囊，滿盛沙，壅水上流，引軍半渡撃龍且，徉不勝，還走。龍且果喜曰：“固知信怯也。”遂追信，渡水。信使人決壅囊，水大至，龍且軍大半不得渡，卽急擊殺龍且。龍且水東軍散走，齊王廣亡去。信遂追北至城陽，皆虜楚卒。”
按，信追廣至高密，廣與龍且幷軍，當在高密地。韓信在濰水西，龍且在濰水東。濰水北過高密縣西，高密密邇濰水，則囊沙破齊之在高密地，似爲近之。《濰縣志》：“濰水北經龍且冡，冡在濰水東崖，爲淮陰囊沙處。”龍且冡不見《史記》、《漢書》及《水經注》，姑闕之。但密水旣入濰水，志缺不載，何也？
《經》云：“又北過淳于縣東”。注云：“濰水又北，左會汶水，北逕平城亭西，又東北逕密鄕亭西。《郡國志》：‘淳于縣有密鄕’。《地理志》：‘皆北海之屬縣也’。應劭曰：‘淳于縣東北六十里，有平城亭，又四十里，有密鄕亭，故縣也。濰水又東北，逕下密縣故城西，城東有密阜。’《地理志》曰：‘有三戶山祠。’余按應劭曰：‘密者，水名，是有下密之稱。俗以名阜，非也’。”今考志稱，濰水又北至安邱東，古淳于城，汶水入焉。
《經》云：“又東北，逕都昌縣東，又東北入於海。”注云：“濰水東北逕逄萌墓，萌，縣人也，少有大節，恥給事縣亭，遂浮海至遼東，復還，在不其山隱學。明帝安車徵，萌以佯狂免。又北逕都昌縣故城東。漢高祖六年封朱軫爲侯國。北海相孔融爲黃巾賊[footnoteRef:35]所圍於都昌也，太史慈爲融求救劉備，持的突圍其處也。” [35:  《欽定四庫全書薈要•水經注》此處有“管亥”二字。] 

今考都昌卽今昌邑縣。《禹貢》：濰淄其道。《正義》曰：“《地理志》‘濰水出琅邪箕屋山北，至都昌入海，過郡三，行五百二十里’。”
今按，琅邪、北海、高密皆古郡名，皆濰水所經，故曰過郡三也。《左傳》：“東侵及濰”，杜註：“濰水在東筦東北，至北海都昌縣入海”。東筦，今沂水縣也。顧寜人《日知錄》曰：“濰字，或省水作維，或省系作淮，又或從心作惟，總是一字。”《漢書·地理志》：“琅邪郡朱虛下、箕下作維，靈門下、橫下、析泉下作淮。”上文引《禹貢》：“惟甾其道”，又作惟，一卷之中，異文三見。《通鑑·梁武帝紀》：“魏李叔仁擊邢杲於維水”。古人之文或省或借其旁，並從“鳥隹”之“隹”，則一爾。後人讀爲“淮沂其乂”之“淮”，而呼此水爲槐河，失之矣。
今考《漢書·地理志》與《水經注》，其論入濰之水及夫山名有互異者：
“朱虛”下云：“東泰山，汶水所出，東至安邱入維，有三山五帝祠[footnoteRef:36]”。師古曰：“前言汶水出萊蕪入濟，今此又言出朱虛入維，將桑欽所說有異，或者有二汶水乎[footnoteRef:37]？”五[第4页]帝祠在濰水之上。 [36:  出自《漢書•地理志》。朱虛：故城在今山東臨胸縣東南。東泰山在今山東臨胸縣南、沂源縣東。]  [37:  出自《水經注疏》卷二十六。] 

“箕”下云：“侯國，《禹貢》：‘維水北至昌都入海[footnoteRef:38]’”。此《日知錄》所謂“朱虛”下、“箕”下作維者也。維水上五帝祠不載《水經注》，昌都恐卽都昌而倒用其字。 [38:  出自《漢書•地理志》。箕：故城在今山東莒縣北約百里。城陽荒王子文國，宣帝封。] 

“靈門”下云：“有高䂞山、壺山，浯水所出，東北入淮[footnoteRef:39]”。師古曰：“䂞卽柘字”。 [39:  出自《漢書•地理志》。高柘山：在今安丘縣西南，其西有壺山。] 

“橫”下云：“故山，久台水所出，東南至東武入淮[footnoteRef:40]。”師古曰：“台音怡”。 [40:  出自《漢書•地理志》。橫，故城在今山東諸城縣東南四十裡。縣東南有故山。久台水：源於故山，北流，入濰水。] 

“折泉”下云：“侯國，折泉水北至莫入淮[footnoteRef:41]。” [41:  出自《漢書•地理志》。折泉，故城在今山東五蓮縣西北約十裡。莫，當作“箕”，即箕國。淮，即濰。
] 

此《日知錄》所謂靈門下、橫下、析泉下作“淮”者也。高䂞山、壺山，《水經注》作“高原山[footnoteRef:42]，與浯一山”。折泉，《水經注》作“析泉”。“北至莫”，《水經注》亡之。《地理志》稱“濰爲靑州浸[footnoteRef:43]”，此說是也。至引《周禮·職方氏·兗州琊》曰“盧濰[footnoteRef:44]”，今按《職方》作“盧維”。箕屋去兗數百里，盧濰非箕屋之濰明矣。 [42:  應為高柘山，參考前注。]  [43:  引水灌溉曰浸。]  [44:  出自《周禮·夏官司馬第四》，原文為維。] 

濰水在縣東南六十里，流經縣講里等社，東北過昌邑，又東北入於海。

汶水[footnoteRef:45]，出臨朐縣南九十里沂山流大而長者，卽瀑布泉也；其出東南峿山者，北流不七八里卽合沂流，皆謂之汶。東至高崖入安邱境，又東經安邱城北，又東至王封，又一水自西北來注之，又東過杞城，伏羲緙河自西來注之，又北至老莊頭蘇家入縣境，穿膠濟鐵路過馬村南，渭水溪自西北來注之，又東北過徐家莊南，又東北入於濰水，約行境內十餘里。（《山東通志》、《山東自治區域圖》、《安邱志》、《濰縣鄕土志》） [45:  參看《欽定四庫全書薈要•水經注》卷二十六第二十八頁。] 

按，汶有五，皆在泰安縣境，此水乃峿汶，《漢書·地理志》所謂“出東泰山”者，此也。《齊乘》云“今沂山絕頂穆妃陵側有瀑布泉，懸百丈崖而下，卽汶水也。”安邱縣治在水南三里，爲濰縣、莒縣、諸城交通要道。王封在安邱縣東，一水出靈山南麓，靈山卽塔山，水東南經劉鄩碑南入安邱境，入於汶。伏羲河，卽石旺河，出牛棲埠，由東水坡東流繞五郞君莊間，南流過上莊南，又南至河灣莊南，入安邱境，又東南至講巿，東入於汶。渭水溪源出縣境石埠下金龍口，距縣治東南四十里，東流穿膠濟路經蝦蟆屯站北常令公山下河下莊，復穿膠濟路經北流莊後釣臺下，其北楊莊爲楊靑藜故里，又東再穿膠濟路，又東過太公堂，下丁村孟東南，流經丁村、郭馬村至徐家莊入於汶，約行三十里。
虞河，卽古漑水，一名東丹河。源出昌樂塔山北麓，由房仕莊北流入濰境，距縣治東南四十里，經范家溝莊又北過泉河頭莊東，又西北過坊子站，東貯爲池，穿膠濟鐵路至趙家莊東，甯家溝河自西南來注之，又北過董家莊、響河子、鄧家莊西，又北經武家莊東，九龍山下白沙溝水自東南來注之，由後欒家莊北、上虞河莊西，漲沔河自東來注之，再西流經樂道院後，又北經東關升曦門外，又北經虞河頭、石家莊、雙廟、小營至北張氏莊後，東流至分營埠，北流經紙房、東菴、北埠、李家埠、王家埠及昌邑之漁洞埠，復北流經西利漁莊東，又北入於海，約行境內百二十里。近年下流淤[第5页]塞，其水或散於高莊窪，或注於昌邑永安湖，有時水漲方能入海也。（《山東通志》、《鄕土志》）
按，《水經注·巨洋水》篇“覆甑山，漑水所出，北經斟亭西北合白狼水。漑水又北逕寒亭西而入別畫湖。”覆甑山卽塔山。《寰宇記》“山形如塔，又名漑源山，斟亭在水東。”另詳，北合白狼水當在今東關附近，兩水相去甚邇，雨季大水時，尙由深溝相通，逕寒亭西蓋合而復分。別畫湖卽高莊窪及永安湖，詳後。甯家溝河卽醬溝河，有二源：一出磨其山北麓，一出馬司嶺北，流至柳溜合爲一水，又北流經辛家莊西、甯家溝莊西，穿膠濟鐵路經軍營西，軍營爲日管鐵路時所築，現存一部。又北歷劉家莊東、西王家之間，又北經高家莊東，又北經趙家莊東，停蓄爲泓，深約數丈，怪石夾岸，水聲四達，俗名老牛槽，每當宿雨初霽，水與岸平，景色尤佳。又北入於虞河，約行二十餘里。白沙溝出白羊埠南，北流經鳳皇山西、韓爾莊東，水出石隙，琤聰作響，聲聞數里，又北過九里山西南入於虞河，約行十餘里。漲沔河源出河南頭莊，距縣治東南二十五里，北流經辛冬集東，又西北經十甲莊南，又西經黃葉樓，北至東莊、南楊家橋右，入於虞河。相傳淸乾嘉間，漲沔河漲，沿河十八村盡行淹沒，因以爲名。水行約二十五里。
白狼河，發源昌樂西南五十里擂鼓山，由駐馬河莊東流，凡無名小水皆注之，其流漸大，又東北過營邱故城東，又東北入濰境，距濰縣治所三十二里。由解家莊東北流至莊西，孝夫河注之，北流至樊家莊，順陽河由東來注之，又北至大崖頭莊北，北董河自西南來注之，又東北經小崖頭莊南，又西北穿膠濟鐵路經丁家道口，又經縣城與東關間，北流經東西賈莊間，又北經華疃東，又北經安固西，又北經東西常寨間，又北經蔡家央子莊東、鳳臺莊東。夏季水溢與渤海聯，水落則西北流入壽光境，瀰河來會，又北復入縣境入於海，約行境內百四十里。（《昌樂志》、《昌樂地圖》、《鄕土志》）
按，白狼河，一作白浪河，見明《一統志》、《水經注》。白狼水西出丹山。《隋書·地理志》“都昌縣有白狼山”。《齊乘》“白狼西源出丹山”，卽《隋志》之“白狼山”也。《靑州府志》、乾隆《濰縣志》皆謂出“擂鼓山”。《昌樂志》則謂“出大姑山”，蓋大姑爲“擂鼓”音義之變。擂鼓山與臨朐之丹山脈相聯，古統稱爲丹山，故《水經注》、《齊乘》皆云“出丹山”也。《昌樂志》云“大姑山上有白狼廟，山前澗深十餘丈，衆泉涓涓卽水源也。”酈道元云“余按營陵城南無水，惟城北有一水，世謂之白狼水[footnoteRef:46]”。營邱故城卽漢營陵，水實在城南，此何說乎？孝夫河源出昌樂東南上河頭莊，迤北近漢王裒墓，故名。《昌樂志》作“孝義河”，卽俗所謂石溝河。《齊乘》云“白狼水一源出北海縣南小王莊，平地泉湧如輪”者，東北入濰境，經後張司莊西，距縣治南三十三里，又北經石溝河莊西，又西北至嵇家入於白狼河，經流三十餘里入濰境，復行約九里。順陽河源出澗頭院東龍灣，距縣治南二十五里，約行二里，西北注入白狼河。北董河源出崔家官莊，距縣治西南三十里，東流至大寨，珍珠泉水西北來注之，又北流至胡家莊，東稍翁廟水自西來注之，又北至大崖頭莊北軍埠口入於白狼河。北冬河疑卽竇公故渠，說詳後。小崖頭莊前臨白狼河，河陰舊多桃樹，每當春[第6页]和景明，文人騒客攜榼提壺於焉遊止，其南爲河，故瀆已涸，盛夏水漲始有水焉。濰縣城卽古平壽治，《水經注》所云“白狼水東北逕城東”是也，西入別畫湖則其故瀆，明淸之際始改今道，故瀆今名乾河，由玉淸宮南西北經臥龍橋，卽明萬歷志所稱之漱玉石橋，又北過河灣莊，又北過大廟頭東，又北過朱馬莊西，又北至郭翟莊南入於小于河。上流久已淤塞，下流淸乾隆四十二年、道光八年、咸豐元年、民國十七年四次開導，今尙有水，寬一丈二尺，深約七尺。白狼河今道由城東北流約八九里，俗呼八里直河。相傳河改道時所開河近海處，村民多有帆船通近海各口，昔鐵路未通，水盛時海北高粱亦有由此輸入者。 [46:  出自《水經注》卷十二六之“淄水”字條。] 

大于河，發源昌樂方山，凡三源。北源出響水崖北，流經五圖南，東南流經辛王莊南，中源水東北來會之。又東入濰境，又東至平壽莊西北，距縣治西南三十五里南源水合寶泉水來會之。中、南兩源均出方山南麓，又北龍泉水注之，北至廟子莊西蘆溝河西來注之。又北有一水出自昌樂花園莊，北流入境經平壽莊東，鄧家莊、廟子莊東北來注之。又北經道口莊東，粲粳泉水西來注之，又北過大于河莊東穿膠濟鐵路，龍池水西來注之。又北過崔家莊、河崖頭莊東，又北過流飯橋集東，北流十餘里，故瀆出焉，舊名周家口。又西而北至高里鎭西、北五甲口，再北至張家莊石橋，桂河會白楊河自壽光來注之。又北至蕭家營東，流至後崖入於白狼河，約行境內百餘里。（《鄕土志》、《昌樂縣志》、《山東通志》《昌樂縣地圖》、《濰縣地圖》）
按，大于河《齊乘》作“虞”，《昌樂志》作“汙”，卽古渏水。《水經注》所謂“流入平壽縣積而爲渚，水盛則北注[footnoteRef:47]”，當在今五圖以南響水崖下，“東南流“則指五圖至辛旺，“屈而東”則指辛旺至平壽莊，“逕平壽縣故城西”則指大于河莊一帶，“北入丹水，謂之魚合口”，當在今花園莊東南。寶泉水出耿安西北黃山，金劉拱辰《寶泉院記》載“宋慶曆初，汙河湧出，僧伽大士鑄象，越六年，立大聖院祀之。後毀於兵火，大定間重建，賜名寶泉。山色環翠，水聲漱石，使人心變淸涼云。”粲粳泉、龍池詳《泉源》。流飯橋本係劉范村橋，誤爲流飯。其北呂家莊，淸時有《漢社稷壇記》“由水湧出，旋沒於水”。其北洪福寺映房造象相傳亦出水中。故瀆由周家口東行二三里至河南莊北，東北逕河套莊東，又西北過一空橋下，橋金明昌中建，又西北流七八里過橋子莊東，至馮家花園東南，地名三岔，蓋因古昔大于河自東來，桂河自西來，至此合流故也。《水經注》所謂“魚合口”或卽此歟？今自張家莊石橋上至五甲口之大于河，則淸光緖末所改道也。今道自周家口至常寨間則明淸之際所改者也。 [47:  出自《水經注》卷二十六“巨洋水”字條。原文“渏水亦出方山，流入平壽縣，積而為渚，水盛則北注，東南流，屈而東北流，徑平壽縣故城西，而北入丹水，謂之魚合口。丹水又東北徑望海台東，東北注海，蓋亦縣所氏者也。”] 

瀰河，發源臨朐南九十里沂山，有二源，一出山西北麓，一出山西麓，至九水集合爲一。又北過冶源東，又北過臨朐城東，又北經益都縣東境，又東北過壽光縣城東，又[第7页]東北入濰境，約行二三里入海。（《山東通志》、《山東陸軍測量局地圖》）
按，瀰河卽《水經注》“巨洋水“。《山東通志》按語云“巨洋水卽國語具水，袁宏謂之巨昧，王韶以爲巨蔑，亦或曰朐瀰。”《齊乘》或曰“沬，今謂之洱河。”《後漢書》作“鉅昧”。《魏書》作“洰液”，《水經注釋》亦作“瀰”。今案，巨洋之洋當作[image: 1535094032]，從芈得聲，《說文》：“芈，羊鳴也。”又云“[image: 1535094032]，與瀰、洱、渳音同，與昧、沬、蔑、液音轉，”故其字相通，若作洋與濔、洱等字音，遠無由通假也。自《說文》誤作“洋”，孫緬音似羊切，《通鑑胡注》遂誤以黔陬縣之洋水爲巨洋矣。入海處屬濰境，舊志不載，蓋河道有遷徙也。
桂河，發源昌樂東南方山西麓，繞孤山南麓曲折東北，經朱劉店西，又北入壽光境，過桂河莊西，又北過王望莊北，又東北至張家莊入濰境合白楊河，至魏家莊東又北三里餘入大于河，約行境內七八里。（《昌樂縣志》、《山東通志》、《陸軍測量局圖》、《鄕土志》）
按，桂河一名跪河，卽《齊乘》所謂“出方山之朱流河[footnoteRef:48]”也。張家莊有橋，今廢。橋西北半里許卽其舊址，修橋碑尙存。 [48:  《齊乘》卷二“白狼水”字條“又有朱流河出方山，七裡河出蒙姑山。”] 

瀑沙河，源有五，最遠者二，皆出鳳埠北麓，距城三十五里，北流至段家莊合爲一，又北流至隋下密故城西，西北流至軍屯西，其一源自袁家下密西來注之，又西至黃埠，其一源出趙家莊之孝夫泉者，北流至蔡家集合徐家莊泉水自南來會之，世謂之三，河水自此水勢始大，東北流過河灘集，又北過官橋子西，又北絳埠西，入昌邑境。凡行境內約四十里，又北漫於永安湖，水盛則東北入海。（《鄕土志》、《陸軍測量局地圖》）
福康河，源出縣治東南四十五里湧泉莊，北流經隋下密故城東，又東北過王伯南，又東北經柿子行南，又北過交界莊北入昌邑境，約行境內二十餘里，又西北入瀑沙河。（《陸軍測量局圖》）
按，福康河一名浮糠河，又作浮塘河。俗傳唐將孫福康飮馬於此，因以爲名。其說未知所本，又奡河，一名吳家河，又名張固河，源出縣治東四十五里戴家莊北三里，北流過于家莊、坡子莊入昌邑境，下流入福康河。
寒浞河，發源縣治東南二十五里楊家莊東南隅，繞村北流經直渾街東，又北經淸池東西二村間，又北過馬宿、倉上西。其一源出縣東南三十里趙莊，去瀑沙、孝夫泉源甚邇，西北流經馬宿東至倉上莊北合爲一水，北過寒亭西，又北過南莊東入昌邑境，約行境內三十里，又北漫於永安湖。
[第8页]按，寒浞河俗稱浞河，卽古寒水。
小于河，上流爲長溝河，發源於明宗山東麓，東北經下坡莊、望留莊東，又北至官家莊東，約行二十里。其一源出狼埠西，北流合爲一水。又西至荆家莊北，與廣生泉水會，始名小于河。又一水出浮山東麓西安莊，南經望留莊、南孫家莊東北來注之，又西北經項家莊東，長生河自西來注之，長生河源出麓臺下，補生泉東北流經嵇家莊東、埠前莊西，復東流過鄭家莊、張鐵家莊內，又北入小于河，約行十五里，小于河又北經小于河莊西，又北穿膠濟鐵路，又北歷流飯橋、烽臺、東闕莊西、郭翟東、柳科西，又北至邵呂店東，入於大于河，約行六十餘里。（《陸軍測量局圖》）
按，小于河卽《齊乘》所謂“源出蒙姑山之七里河[footnoteRef:49]。”《鄕土志》以廣生泉水爲正源，誤。《齊乘》云“七里河”者，言其去濰治里數也。《鄕土志》又謂“長生河過西安、望留等莊，”亦誤。鄭家莊有石橋，俗稱花板橋，因橋石背面有石刻花紋，但未詳何時遺物。 [49:  見前注。] 

白楊河，發源澇埠莊西南杭山西麓，地屬昌樂縣，入縣境，穿膠濟鐵路北流，距縣治西二十五里北流經潘爾莊，又北經廟埠、高埠間，又北經耿家東，又北入壽光境，又東復入縣境，至張家莊南與桂河合，又東入大于河，約行三十里。（《陸軍測量局圖》）
按，《水經注》有“渏薄澗”，今無考，或渏薄、白楊二名有倒置歟？又舊圖有堯丹河自壽光入境，東經禹王臺北，今故道猶存，附載於此。
泉源 湖窪附
泉源者，水之所從出也。是以述河渠外兼及之，况溫泉可以療疾，海眼之名載在舊典，地質學上頗爲重視，故詳稽而誌之。他如湖、澤、窪、蕩，民生所資，並附錄焉。
文昌泉，在縣城外東南角文昌閣下，原名發科泉，淸乾隆五年改名文昌，今無水。（乾隆《濰縣志》）
登科泉，在縣治南三十里石溝河莊，夏秋水湧，東流入孝夫河。
冷泉，在縣治南三十里冷泉河莊東南里許，一名淸涼泉，水深數尺，淸澈見底，雖在炎暑，涼氣襲人，因名冷泉云。
[第9页]高村泉，在縣治東南三十里高村，水勢洶湧，久旱不竭，居民賴之。
聲泉，在縣治西二十四里浮山西澗內。（《西澗草堂集》）
昌樂閻循觀 聲泉記
由修正觀南行逾五澗，尋之皆無所得。入第六澗得佳泉四，而聲泉爲最，厓根有石作盆盎形，泉沸然仰出,下流經亂石間，音琤潺如琴筑，迥飆颯至激響益振，鏗擊匉訇[footnoteRef:50]，厓戞戞如將墮。岸多莎草蟲鳴，斷續與泉聲相亂，拂石而坐，自晨至午忘返，蓋天下之聲至淸者莫如泉。程符山旣乏泉，又伴流沙礫上無聲，故予以其罕而異者取之云。 [50:  匉訇，形容大聲。] 

補生泉，在縣治西南二十里麓臺下，有七泉，泉各潴爲塘，塘各周數百步，水淨綠見底。西南一泉曰補生，尤甘冽，食之愈痼疾，亦名北渚。（《西澗草堂集》、《楡園雜錄》）
廣生泉，在縣治西南十二里荆家莊西，卽《鄕土志》所謂小于河源，泉上有淸乾隆五十八年村人于國士重修石泉碑。
粲粳泉，在縣治西二十里范家莊西半里許，去火山二里，俗稱其始蓋出西南行山，伏流至此，突湧成輪，所激噴波珠若，鄕人愛之，因其勢而繞以石欄，號爲粲粳泉，上以石爲龍首，水從龍口出，羣衆目爲奇觀。（《乾隆濰縣志》、《鄕土槪要》）
溫泉，在縣治西南三十里喬鐵家莊西，昌樂駝山之陽。泉作橢圓形，水由石隙噴發，性甘，冬季不冰，浣衣者集焉，由莊南東流入於大于河。泉上有通于橋，建於淸乾隆時。
虎頭泉，在縣治南二十五里孫家澗頭院莊東岸。石峭立狀若虎，水出其下。
梢翁廟泉，在縣治西南梢翁廟莊西半里許，泉闊八九尺，水深五六尺，昔年與海同時潮汐，故亦名海眼，海眼西有二泉，卽梢翁廟河源。
珍珠泉，在縣治南二十八里，東嵇家莊西南半里許，周約十丈，深七八尺，水淸味甘，潺湲而東北流入孝夫河，內產金剛石及無名異。
聖泉，在縣治西南二十八里大寨莊西聖泉廢寺側，一名珍珠泉，泉有三潭，故俗又稱第一、第二、第三泉，東流經寨內，又東匯爲淵，其上有竹園，頗饒黴致，東南入於北[第10页]董河。泉上八塔，寨內九橋，風物之美，過者稱羨。
龍泉，在縣治西南三十里平壽莊西北三里龍泉寺後。山巖四合，松蔭蔽日，泉出其下，東流爲溝，入於大于河。
玉孝泉，在縣治北十一里小李家莊南。淸孝子孫世禧廬墓時所汲之水卽此泉也。
鹹水泉，一名龍神泉，在縣治東三十八里宋家雙廟莊西河平王廟內。廟基高聳，拔地丈餘，二殿並建，因名雙廟。水出前庭，俗呼海眼，泉口十餘尺，水與口平，深約三丈，每日潮汐水卽外溢，由廟門下流出，西入一小池，終歲不竭。《金華子》云“北海縣因發地得五銖錢，取之不盡，中得一石記云‘此是海眼，以錢塡之’”。舊縣志、《山東通志》皆以遠里莊龍池當之，恐非是，一因彼無潮汐，二彼係淡水與海水異，今不取。又《湧幢小品》云“萊州府濰縣有鹹水泉，在濰東三十里劉村”，當係尹家之訛，地勢甚高，平泉數十步，伏流於地，他水在左右者皆淡，惟此獨鹹，因甃爲池，立祠祀之，其地去海近，豈一竇所通，而然亦奇卽此。（《圖書集成》、《山東通志》、《舊縣志》、《湧幢小品》）
孝夫泉，在縣治東南四十里趙莊東南角初氏墓側，極甘，孝子初永昌及弟永慶廬墓時所掘，故名。
湧水泉，在縣治東四十五里湧泉莊東南半里許，泉水上湧，久旱不竭，村近名泉，因以爲號。
常淸泉，在縣治東南五十八里許英河北莊，碧水澄波，四時如一。
倒懸泉，在縣治東南五十二里李家莊，石壁陡立，水簾倒懸。
九龍泉，在縣治東南四十二里石埠麓，夏秋水盛，諸泉下注。
溫泉，在縣治東南三十四里于家莊子東南角，周約五尺，滃然仰出，終年不息，卽屆隆冬亦復不冰，古無是泉，民國六年大旱時始發現，故又號爲神泉。
龍池，在縣治西二十五里遠里莊東、潘爾莊南二里許。土阜上池周丈餘，外繞石欄，[第11页]有門北向，門側刻淸道光、光緖重修年代，池水深碧約八九尺。池上有龍神祠，祠有知縣張楷枝所書聯額，側有碑記乾隆中重修。池水東出爲小溪，入大于河，水甘。土人亦相傳爲海眼。
八角池，在縣治東二十五里馬宿莊，旁有龍潭，旱禱輙應。金明昌間，用石八角甃之，故名池。北有廟，曰膏潤，故亦名膏潤泉，今池已竭。（《山東通志》、《元膏潤行祠記》）
蓮花池，在縣治南三十里蓮花池莊東。植蓮其中，因以名村。
按，《萊州府志》，城南窪在縣南二三十里不等，凡六七處，遍地湧泉，浸滛數畝，種蓮藝葦且可引爲灌漑之利，常卽指此。
蓮池，在縣治西二十里蓮池莊內，上游卽粲粳泉，詳《園林》。
甜水井，在縣城內大太平街西首道南，往年繞以木欄以防行人墜落，故又呼爲权木井。今居民麟比錯居，水味變爲鹹。（康熙《濰縣志》）
按，城關義井不下十餘，而甘者少。惟南宮街井、南寺東巷井、東關後門圍井、西關南園井、南關四眼井、西南關五道廟井水味不鹹，居民賴之。
三十里井，在縣治南三十里後甯家溝莊西北里許大路旁，其來已久，砌以石，以備行者汲飮，以其去城里數命名焉。
涼灣，在縣治南三十里唐家老莊莊內。水深數丈，澄澈見底，游魚出沒歷歷可數，嚴寒不冰，亦一溫泉也。
別畫湖，《水經注》“別畫湖亦曰朕懷湖。湖東西二十里，南北三十里，”卽今永安湖、高莊窪、蓮花坡、常寨窪、黃蕎窪，在縣北五六十里。(《陸軍測量局圖》)
按，《水經注》旣云“東西二十里，南北三十里[footnoteRef:51]”，則其面積當爲六百方里。又《廣異記》云“望海臺側有別澅泊”，望海臺卽今禹王臺，此其涯岸之見於古籍者。《大淸一統志》云“湖不可考”。《鄕土志》云“別畫莊西有別畫湖，一名蝶湖，自明季河道西移，此地遂成沃壤，未知所本宜乎。”《山東通志》目之爲疏，但《通志》謂“散水泊當別畫湖故跡”，所及散水泊卽黃蕎窪，此不過指其一部而言，未詳按輿圖之說也。 [51:  出自《水經注》卷二十六。] 

竇公渠，唐武后長安中北海令竇琰所鑿，於故營邱城東北，引白狼（《唐書》原作白浪）河水渠漑田地，曲折三十里。（《唐書》）
[第12页]按，竇公渠事載《新唐書·地理志》“北海”條下[footnoteRef:52]。唐北海縣卽今濰治，竇公之穿渠，興水利誠可謂有功於濰矣！濰祀竇公於《名宦志》爲列傳，而於所開之渠爲某地，則遍檢萬曆、康熙、乾隆諸志，皆莫能詳。按《唐書》所載竇渠事地，望里數極爲明晰，復證以輿圖，乃知今之北董河卽古之竇公渠也。其徵有三：《唐書》云“琰於故營邱城東北，引白狼水穿渠以漑田”，今北董河西起營邱故城東北，東通於河，此與《唐書》相合者，一也；《唐書》又云“渠曲折三十里”。光緒間《鄕土志》云“北冬河約行二十里”，一云曲折，一云約行，加以古今里數不同，記載各有出入，則里數又相近者，二也；北董今或作北冬，考金代姚鑄新所撰《西北董村三教堂記》知今之改“董”爲“冬”，實以音近而訛，“董”“竇”二字則以音轉而訛，蓋董河卽竇河，竇河卽竇公渠也。太史公云“廝二渠以引河”，疏解極明，特異世多名渠爲河，不祇濰一邑而然，此其三也。然則，何以又名北董？北董者，村名也，以村在董河北，故名。年湮代遠，人不加察，復移村名爲河名，則是北董之所由來也。且北董河所經之地爲縣董官社地，董官者，竇公也，以竇公渠所經是以名其社焉。 [52:  原文“長安中，令竇琰于故營丘城東北穿渠，引白浪水曲折三十裡以溉田，號竇公渠。”] 

